ସବୁ ବର୍ଷ ଭଳି ଏ ବର୍ଷ ବି ଟୁଇନ ସିଟିର ବିଭିନ୍ନ ପୂଜା ପେଣ୍ଡାଲରେ ତୋରଣକୁ ନେଇ ପ୍ରତିଯୋଗିତା ଓ ପରୀକ୍ଷା ନିରୀକ୍ଷା। ରାଜଧାନୀରେ ଚର୍ଚ୍ଚିତ ତଥା ସ୍ବତନ୍ତ୍ର ପୁରୁଣା ଷ୍ଟେସନ୍ ବଜାର ପୂଜା ମଣ୍ଡପ, ସବୁବେଳେ ଚିତ୍ତାକର୍ଷକ ସାଜସଜ୍ଜାକୁ ପ୍ରାଧାନ୍ୟ ଦେଉଥିବା ଏବର୍ଷ ପୂଜା ମଣ୍ଡପର ଥିମ୍ ରହିଛି ବାରାଣସୀର ଗଙ୍ଗାଘାଟ। ଏଠାକୁ ଆସୁଥିବା ଶ୍ରଦ୍ଧାଳୁମାନେ ମାଙ୍କୁ ଦର୍ଶନ ବେଳେ ଯେଭଳି ଗଙ୍ଗାଘାଟ ଅନୁଭବ ନେବେ, ସେଥିପାଇଁ ଚେଷ୍ଟା କରିଛନ୍ତି ଆୟୋଜକ। ଇଏ ଅଯୋଧ୍ୟା ନୁହେଁ, କିନ୍ତୁ ଅବିକଳ ରାମ ମନ୍ଦିରର ଭ୍ରମ ସୃଷ୍ଟି କରୁଥିବା ତୋରଣ ସହିଦ ନଗର ପୂଜା ମଣ୍ଡପର ଏବର୍ଷ ରାମ ମନ୍ଦିରର ଥିମ୍ ଆଣି, ତାକୁ ନିଖୁଣ ଭାବେ ଉପସ୍ଥାପନ କରିଛନ୍ତି ପୂଜା ମଣ୍ଡପ କର୍ତ୍ତୃପକ୍ଷ।
ସେହିଭଳି ଦିଲ୍ଲୀର ଐତିହାସିକ ଅକ୍ଷରାଧମ ମନ୍ଦିରର ଡିଜାଇନକୁ ନକଲ କରିଛି ରସୁଲଗଡ଼ ପୂଜା ମଣ୍ଡପ। ଏଠି ତୋରଣ ବାହାରର ଦୃଶ୍ୟ ଯେତିକି ସୁନ୍ଦର, ତାଠୁ ଅଧିକ ଆକର୍ଷଣୀୟ ଭିତରର କାରିଗରୀ। ସେହିଭଳି ବରମୁଣ୍ଡାରେ ରାଜସ୍ଥାନର ଯୋଦ୍ଧପୁର ରାଜପ୍ରାସାଦ ଆଉ ବମିଖାଲରେ ମହୀଶୁରର ଲଳିତା ମହଲର ଛାପ ଦେଖିବାକୁ ମିଳିଛି।
ଏପଟେ ଦୁର୍ଗାପୂଜା ପାଇଁ ପ୍ରସିଦ୍ଧ କଟକ ସହରରେ ମାଆଙ୍କ କମନୀୟ ମୃଣ୍ମୟୀ ମୂର୍ତ୍ତି ସୁନା-ଚାନ୍ଦିରେ ଝଟକିବା ସହ ସୁନା-ଚାନ୍ଦୀ ମେଢ଼ ଆକର୍ଷଣର କେନ୍ଦ୍ରବିନ୍ଦୁ ହୋଇଥିଲେ ବି ପୂଜା କମିଟିଗୁଡ଼ିକ ତୋରଣ ସାଜସଜ୍ଜାକୁ ବି ଦେଇଛନ୍ତି ସମାନ ଗୁରୁତ୍ୱ। ଚଳିତ ବର୍ଷ ଖାନନଗର ପୂଜା ମଣ୍ଡପ ତୋରଣକୁ ଜାମ୍ମୁ ଓ କାଶ୍ମୀର ପ୍ରସିଦ୍ଧ ଅମରନାଥ ମନ୍ଦିର ଢାଞ୍ଚାରେ ସଜାଇଛନ୍ତି ଶିଳ୍ପୀ। ଏଠାକୁ ଆସୁଥିବା ଦର୍ଶକେ ଯେଭଳି ବରାଫାବୃତ ଅମରନାଥ ମନ୍ଦିରର ଅନୁଭବ ପାଇପାରିବେ, ସେଥିପାଇଁ ଯଥେଷ୍ଟ ଉଦ୍ୟମ କରିଛନ୍ତି ପୂଜା କମିଟି କର୍ତ୍ତୃପକ୍ଷ। ଏପଟେ ବାଦାମବାଡ଼ିରେ ଏ ବର୍ଷ ଦେଖିବାକୁ ମିଳିଛି ବାହୁବଳି ଷ୍ଟାଇଲର ତୋରଣ। ତେଲୁଗୁ ମୁଭି ବାହୁବଳି ସେଟର କ୍ରେଜ୍ ଏଯାଏଁ ଦର୍ଶକଙ୍କ ମନରୁ ଲିଭିଥିବାରୁ ତାକୁ ଏଥର ପୂଜା ମଣ୍ଡପରେ ସ୍ଥାନ ଦେଇଛି ବାଦାମବାଡ଼ି ପୂଜା କମିଟି।
୨୦୨୩ ରଥଯାତ୍ରା ବେଳକୁ ଏହା ୟୁନେସ୍କୋର ସାଂସ୍କୃତିକ ଐତିହ୍ୟ ବା ଇନଟାଂଜିବଲ ହେରିଟେଜ ମାନ୍ୟତା ପାଇସାରିଥିବ ବୋଲି ଅନୁମାନ କରିଛନ୍ତି ସେବକ ।
ଠାକୁରଙ୍କ ସାମ୍ନାରେ ହାଣ୍ଡି ହାଣ୍ଡି ଭୋଗରାଗ ସଜେଇ ରଖାଯାଇଥାଏ । ଧାଡ଼ିକି ଧାଡ଼ି ବିମାନ ଦଣ୍ଡାୟମାନ ।
ଶ୍ରୀମନ୍ଦିରରେ ଅନ୍ୟତମ ଆସ୍ଥାର ସ୍ତମ୍ଭ ଗରୁଡ଼ ସ୍ତମ୍ଭର ସ୍ଥାୟିତ୍ୱକୁ ନେଇ ଚିନ୍ତା । ବାରମ୍ବାର ଭକ୍ତଙ୍କ ସ୍ପର୍ଶ ଯୋଗୁଁ ଏହା ପତଳା ହୋଇଯାଉଥିବା ଦର୍ଶାଯାଇ ଏହାକୁ ରୂପା ଛାଉଣୀ କରିବାକୁ ଆସିଛି ପ୍ରସ୍ତାବ..
ଆଜି ଆନ୍ତର୍ଜାତୀୟ ପୁରୁଷ ଦିବସ। ପୁରୁଷମାନଙ୍କ ପ୍ରତି ସଚେତନତା ବୃଦ୍ଧି ଲକ୍ଷ୍ୟରେ ଏହି ଦିବସ ପ୍ରତିବର୍ଷ ନଭେମ୍ବର ୧୯ରେ ପାଳନ କରାଯାଏ। ଆସନ୍ତୁ ଜାଣିବା କ'ଣ ରହିଛି ଚଳିତ ବର୍ଷର ଥିମ୍।
